เลื่อนอีก! “พลังงาน” เผยแผน PDP ฉบับปรับปรุง ยังไม่เข้า “ครม.” ส่งผล TOR รฟฟ.ชุมชนล่าช้า
เลื่อนอีก! "พลังงาน" เผยแผน PDP ฉบับปรับปรุง ยังไม่เข้า “ครม.” ส่งผล TOR รฟฟ.ชุมชนล่าช้า 
เลื่อนอีก! "พลังงาน" เผยแผน PDP ฉบับปรับปรุง ยังไม่เข้า “ครม.” ส่งผล TOR รฟฟ.ชุมชนล่าช้า
30 มิ.ย. 2563

แหล่งข่าวจากกระทรวงพลังงาน เปิดเผยว่า การประชุมคณะรัฐมนตรี (ครม.) วันนี้ (30 มิ.ย.63) ยังไม่ได้มีการเสนอวาระเพื่อทราบเกี่ยวกับแผนพัฒนากำลังผลิตไฟฟ้าระยะยาวของประเทศ พ.ศ. 2561-2580 (PDP2018 ฉบับปรับปรุงครั้งที่ 1) ส่งผลให้การออกประกาศเชิญชวนเพื่อเปิดรับซื้อไฟฟ้าตามโครงการโรงไฟฟ้าชุมชนเพื่อเศรษฐกิจฐานราก (โครงการ Quick Win) พ.ศ. 2563 จำนวน 100 เมกะวัตต์ (MW) ที่คณะกรรมการกำกับกิจการพลังงาน (กกพ.) เตรียมออกประกาศในวันที่ 1 ก.ค.นี้ต้องเลื่อนออกไป
อย่างไรก็ตามที่ประชุม ครม.วันนี้ ได้ผ่านแผนวาระพลังงานสร้างชาติเพื่อช่วยกระตุ้นเศรษฐกิจใน 3 ด้าน ทั้งด้านชุมชนเข้มแข็ง การท่องเที่ยว และการบรรเทาภัยแล้ง โดยโครงการโรงไฟฟ้าชุมชนที่ถูกบรรจุอยู่ในแผนด้านชุมชนเข้มแข็ง มีเป้าหมายจะออกประกาศเชิญชวนเปิดรับซื้อไฟฟ้าตามโครงการโรงไฟฟ้าชุมชน รวม 700 เมกะวัตต์ แบ่งเป็น ประเภท Quick Win 100 เมกะวัตต์ และประเภททั่วไป  อีก 600 เมกะวัตต์ ภายในปีนี้ โดยผู้ได้รับคัดเลือกโครงการ Quick Win จะลงนามในสัญญาซื้อขายไฟฟ้ากับการไฟฟ้าฝ่ายจำหน่ายภายในปี 63 และโครงการประเภททั่วไปจะลงนามในสัญญาภายในปี 64